Endosperma bisa dideleng kanthi cetha ing wiji-wijian tinentu, kayata pari, jagung, apokat, sarta jarak. Fungsiné sing paling utama iku minangka panyawis cadhangan ènèrgi kanggo embrio jroning prosès pakecambahan. Mula, protein panyusuné ya iku albumin, protein sing larut jroning banyu. Merga kagunaané iki, ing endosperma asring kakandhut karbohidrat lan lemak. Senajan mangkono, endosperma ora mesthi ditemokaké ing wiji-wiji sing mateng. Ing suku kacang-kacangan (Fabaceae) sarta sawi-sawian (Brassicaceae) contoné endosperma ora ditemokaké amarga nyusut (rudimenter) nalika tuwuhé wiji.